PROÇESVERBAL

Procesverbal i mbajtur më date 09.04.2024, Shushicë, ora 12;00

**Për miratimin e “ Planit të përmirësimit të shërbimit për arsimin parashkollor në bashkinë Elbasan ”**

Marrin pjesë 36 veta.

Kryetari i Këshillit Bashkiak, kryetari i komisionit të arsimit, specialistë të Arsimit Parashkollor bashkia Elbasan, drejtues institucioni, mësues, prindër etj.

**Z. Lutfi Lala, kryetari i Këshillit Bashkiak**

Faleminderit që jeni të pranishëm sot bashkë me mua janë dhe përfaqësuesit e bashkisë , kryetari i komisionit të arsimit parashkollor për të përmirësuar shërbimet e nevojshme në arsim. Keni një relacion bashkë me draft-planin në faqen e bashkisë e cila si qëllim ka përmirësimin e shërbimeve në kopshte. Ne si këshill para se të miratohet kërkojmë sygjerime duke bërë takime me komunitetin.

**Znj. Adriana Vodollari, specialiste në drejtorinë e AP**

Disa nga pikat më kryesore për të përmirësuar standartet e arsimit parashkollor janë infrastruktura në kopshte, unifikimi i bazës materiale që kërkon buxhet didaktik për fëmijët parashkollor. Dhe fëmijët e Shushicës dhe fëmijët në qytet apo në cdo zonë të punojnë me të njejtën bazë didaktike që të ndihmohet dhe nga bashkia, përvec kësaj kuote të vogël që ju jepni për të menaxhuar procesin edukativ. Përvec kësaj është dhënë mundësi dhe mësuesve ndihmës për fëmijët me nevoja të vecanta. Në arsimin parashkollor në Shushicë janë vendosur mësues ndihmës, në Elbasan gjithashtu janë vendosur 14 mësues ndihmës si dhe kerkohet shtimi në bazë të nevojave materiale që do ketë, kushte sa më të mira nga ana sociale që ka komuniteti.

**Znj. Entjola Kolla, drejtoreshë në drejtorinë e Mbrojtjes dhe Përfshirjes Sociale Bashkia Elbasan.**

Bashkia Elbasan është një ndër bashkitë e para që ka ofruar mësues ndihmës në kopshte. Ne vazhdojmë të lobojmë fort bashkë me projekte që ti vijë në ndihmë këtij komuniteti dhe këtij target-grupi. Jemi këtu për të ndarë dhe diskutuar për problematikat ku mund të ofrohemi ne si bashki. Megjithatë dicka e kërkuar ndër vite është realizuar.Qendrat shëndetësore tashmë janë kompletuar dhe kanë një staf psiko-social. Ne jemi pikërisht ata persona që kemi kontaktet e para me komunitetin për cdo problematikë. Aktualisht jemi duke bërë shërbime sociale me anë të disa mbështetësve të organizatave dhe kemi nisur fillimisht me fëmijët me aftësi të kufizuar duke u bazuar dhe në ligjin e ceshtjeve me aftësi të kufizuar dhe meqë jemi në një linjë me shkollat do doja të ishte specifikë ky term. Duhet të kemi më shumë kontakte me njëri tjetrin, në bazë të ligjit 121 kemi ngritur njesinë e vlerësimit të nevojave me një urdhër të kryetarit. Bashkëpunimi ka qenë shumë i mirë sipas vlerësimeve të rasteve. Jemi falenderues për këtë. Ky ishte një prezantim paraprak, për cdo cështje të diskutohet.

**Z. Naim Copja konsulent me bashkitë e forta**

Jemi këtu bashkarisht me mbështetje nga projekti “ Bashki të Forta “ me të gjitha marrëveshjet që ne kemi indetifikuar në shërbimin e arsimit parashkollor si ai shërbim që investon në gjeneratat e ardhshme. Ne me këshillin do merremi shumë, imagjinoni cfarë investimi do jetë për fëmijët e vegjël pasi aty formëzohet dhe e ardhmja. Draft planin e kemi dhe në faqen e bashkisë sëbashku me njoftimin në datat 18 dhe 19 mars. Ju mund ta shikoni aty ku jemi fokusuar sipas nevojave që keni. Jepni sa më shumë sygjerime dhe diskutime.

**Kërkesat e dala nga ky konsultim;**

Përmirësimi në infrastrukturë, baza materiale, monitorim të cilësisë së shërbimit në grupet e parashkollorit dhe nga bashkia, sistemimi i tualeteve të fëmijëve të kopshtit si dhe ndarja e tualeteve me nxënësit e shkollës.

**Z. Lutfi Lala, kryetari i Këshillit Bashkiak**

Faleminderit të gjithëve për sygjerimet që dhatë. Cdo kërkesë e juaj u mbajt shënim.

Mbajtëse procesverbali KRYETARI KESHILLIT BASHKIAK

Alba Papa Lutfi Lala